Ο **Ντέστινι Ούσμαν Γκαρούμπα Αλάρι** (Destiny Usman Garuba Alari) (γενν. 9 Μαρτίου 2002) είναι Ισπανός, νιγηριανής καταγωγής, επαγγελματίας καλαθοσφαιριστής, ο οποίος αγωνίζεται ως πάουερ φόργουορντ/σέντερ για τους Χιούστον Ρόκετς.

Ο Γκαρούμπα γεννήθηκε στη Μαδρίτη της Ισπανίας από Νιγηριανούς γονείς και εντάχθηκε στην ακαδημία νέων της Ρεάλ Μαδρίτης σε ηλικία 11 ετών. Το 2019, όταν ήταν 17 ετών, έγινε ο νεότερος βασικός στην ιστορία της Ρεάλ Μαδρίτης. Τη σεζόν 2020–21, ο Γκαρούμπα αναδείχθηκε Rising Star της Ευρωλίγκα και Καλύτερος Νεαρός Παίκτης του Πρωταθλήματος Ισπανίας. Κέρδισε το βραβείο του Πολυτιμότερου Παίκτη στο Ευρωπαϊκό Πρωτάθλημα Κ16 του 2016 σε ηλικία 14 ετών. Στο NBA Ντραφτ του 2021, επιλέχτηκε από τους Χιούστον Ρόκετς με την 23η συνολική επιλογή.

Σταδιοδρομία σε συλλόγους
-------------------------

### Ρεάλ Μαδρίτης (2017–2021)

Τη σεζόν 2017–18, ο Γκαρούμπα έπαιξε για τη Ρεάλ Μαδρίτης Β στην 4η Κατηγορία Ισπανίας. Σε 11 αγώνες, είχε κατά μέσο όρο 11,1 πόντους, 9,2 ριμπάουντ και 1,7 κόψιμο ανά αγώνα. Τη σεζόν 2018–19, συνέχισε να παίζει πρωτίστως για τη Ρεάλ Μαδρίτης Β, έχοντας κατά μέσο όρο 14,6 πόντους, 12,0 ριμπάουντ, 2,1 ασίστ και 1,5 κόψιμο ανά αγώνα σε 22 συμμετοχές στην 4η Κατηγορία. Στις 28 Οκτωβρίου 2018, σε ηλικία 16 ετών και 7 μηνών, ο Γκαρούμπα έκανε το ντεμπούτο του για τη Ρεάλ Μαδρίτης στη Liga ACB εναντίον της Μιραφλόρες. Έγινε ο νεότερος σέντερ στην ιστορία του Πρωταθλήματος Ισπανίας, ξεπερνώντας τον Χοσέ Άνχελ Άντελο και ο τρίτος νεότερος πρωτοεμφανιζόμενος στη Ρεάλ Μαδρίτης, πίσω από τους Λούκα Ντόντσιτς και Ρομπέρτο Νούνιεθ.

Τη σεζόν 2019–20, ο Γκαρούμπα έγινε πλήρες μέλος της πρώτης ομάδας της Ρεάλ Μαδρίτης. Στο ντεμπούτο του στη σεζόν εναντίον της Ζουβεντούτ Μπαδαλόνα, σε ηλικία 17 ετών, 6 μηνών και 19 ημερών, ξεπέρασε τον Ντόντσιτς ως τον νεότερο βασικό παίκτη της Ρεάλ Μαδρίτης. Στις 29 Σεπτεμβρίου, ο Γκαρούμπα κατέγραψε 13 πόντους και 10 ριμπάουντ σε μια νίκη επί της Μούρθια και έγινε ο νεότερος παίκτης με νταμπλ-νταμπλ ή 10 ριμπάουντ στην ιστορία του Πρωταθλήματος Ισπανίας. Ο Ντόντσιτς κατείχε στο παρελθόν και τα δύο ρεκόρ. Ήταν επίσης ο δεύτερος νεότερος παίκτης που σημείωσε βαθμολογία αποτελεσματικότητας 24 στο Πρωτάθλημα Ισπανίας, πίσω μόνο από τον Ρίκι Ρούμπιο. Στις 30 Οκτωβρίου 2019, ο Γκαρούμπα έκανε το ντεμπούτο του στην Ευρωλίγκα, καταγράφοντας 12 πόντους, 4 ριμπάουντ, 3 κλεψίματα και δείκτη απόδοσης 20, εναντίον της Μπάγερν Μονάχου. Ολοκλήρωσε τη σεζόν με μέσο όρο 4,4 πόντους, 4,4 ριμπάουντ και 0,7 κόψιμο σε 15 λεπτά ανά αγώνα στο πρωτάθλημα και την Ευρωλίγκα και επιλέχθηκε στην Καλύτερη Πεντάδα Νεαρών Παικτών του Πρωταθλήματος Ισπανίας.

Στις 22 Δεκεμβρίου 2020, ο Γκαρούμπα κατέγραψε 12 πόντους, 6 ριμπάουντ και 3 ασίστ σε μια νίκη 91–62 επί της Άλμπα Βερολίνου. Στις 18 Απριλίου 2021, κατέγραψε 14 πόντους και 12 ριμπάουντ σε μια νίκη με 101–92 επί της Ζουβεντούτ Μπαδαλόνα. Ο Γκαρούμπα κέρδισε το Βραβείο Καλύτερου Νεαρού Παίκτη του Πρωταθλήματος Ισπανίας και ονομάστηκε στην Καλύτερη Πεντάδα Νεαρών Παικτών για δεύτερη συνεχόμενη σεζόν. Στις 29 Απριλίου, κατέγραψε ρεκόρ καριέρας με 24 πόντους, 12 ριμπάουντ και 30 PIR, οδηγώντας τη Ρεάλ Μαδρίτης στη νίκη με 82–76 επί της Αναντολού Εφές στο 4ο παιχνίδι των Πλέι οφ της Ευρωλίγκα. Ο Γκαρούμπα κέρδισε το βραβείο EuroLeague Rising Star, αφού είχε μέσο όρο 3,9 πόντους και 4 ριμπάουντ ανά αγώνα στη διοργάνωση.

### Χιούστον Ρόκετς (2021–σήμερα)

Στο NBA Ντραφτ του 2021, επιλέχτηκε από τους Χιούστον Ρόκετς με την 23η συνολική επιλογή, ενώ αγωνιζόταν με την Ισπανία στους Ολυμπιακούς Αγώνες του 2020. Έκανε το ντεμπούτο του στο NBA Σάμερ Λιγκ 2021 σε μια ήττα με 92–76 εναντίον των Τορόντο Ράπτορς, όπου δεν σκόραρε, αλλά είχε 6 ριμπάουντ και 1 κλέψιμο. Στις 16 Αυγούστου υπέγραψε επίσημα το συμβόλαιό του ως rookie. Στις 5 Οκτωβρίου, έκανε το ντεμπούτο του στην προετοιμασία εναντίον των Ουάσιγκτον Ουίζαρντς, σε μια ήττα με 125–119, όπου είχε 5 πόντους και 1 ριμπάουντ σε έξι λεπτά. Στις 26 Ιανουαρίου 2022, οι Χιούστον Ρόκετς ανακοίνωσαν ότι ο Γκαρούμπα είχε υποβληθεί σε επιτυχή χειρουργική επέμβαση για την αποκατάσταση του σπασμένου αριστερού καρπού του και αναμενόταν να μείνει εκτός δράσης για 6 έως 8 εβδομάδες.

Εθνική ομάδα
------------

### Νέων

Ο Γκαρούμπα έκανε το ντεμπούτο του για την Ισπανία Κ16 στο Ευρωπαϊκό Πρωτάθλημα Κ16 του 2016 στο Ράντομ της Πολωνίας. Ονομάστηκε ο Πολυτιμότερος Παίκτης, αφού οδήγησε την ομάδα του στο χρυσό μετάλλιο και είχε μέσο όρο 16,3 πόντους, 12,4 ριμπάουντ και 2,9 κοψίματα ανά αγώνα. Ως 14χρονος και ο δεύτερος νεότερος παίκτης στη διοργάνωση, ο Γκαρούμπα έγινε ο πρώτος παίκτης από χαμηλότερη ηλικιακή ομάδα που κέρδισε ποτέ το βραβείο του Πολυτιμότερου Παίκτη στη διοργάνωση. Αφού κατέγραψε 15 πόντους, 11 ριμπάουντ και 10 κοψίματα στον τελικό εναντίον της Λιθουανίας, μπήκε στον ίδιο κατάλογο με τους Ντάριο Σάριτς και Ρίκι Ρούμπιο ως οι μοναδικοί παίκτες στην ιστορία με τριπλ-νταμπλ στον τελικό της διοργάνωσης.

Το καλοκαίρι του 2017, ο Γκαρούμπα δεν μπόρεσε να επιστρέψει στην εθνική ομάδα επειδή ανάρρωνε από έναν τραυματισμό στο γόνατο που υπέστη νωρίτερα εκείνο το έτος. Στο Ευρωπαϊκό Πρωτάθλημα Κ16 του 2018 στο Νόβι Σαντ της Σερβίας, είχε μέσο όρο 16,3 πόντους και 12,3 ριμπάουντ ανά αγώνα και οδήγησε την Ισπανία στο αργυρό μετάλλιο, κερδίζοντας μια θέση στην Καλύτερη Πεντάδα της διοργάνωσης. Ο Γκαρούμπα βοήθησε την Ισπανία να κερδίσει το χρυσό μετάλλιο στο Ευρωπαϊκό Πρωτάθλημα Κ18 του 2019 στον Βόλο, όπου ονομάστηκε, μαζί με τον συμπαίκτη του και Πολυτιμότερο Παίκτη, Σάντι Αλντάμα, στην Καλύτερη Πεντάδα, έχοντας κατά μέσο όρο 15,6 πόντους, 12,9 ριμπάουντ και 2,1 κοψίματα ανά αγώνα.

### Ανδρών

Το 2021, ο Γκαρούμπα έπαιξε με την Εθνική Ισπανίας στους Ολυμπιακούς Αγώνες του 2020 στο Τόκιο, που καθυστέρησαν κατά ένα χρόνο λόγω της συνεχιζόμενης πανδημίας COVID-19. Ενώ ήταν εκεί, επιλέχθηκε ως η 23η συνολική επιλογή από τους Χιούστον Ρόκετς κατά τη διάρκεια του ΝΒΑ ντραφτ του 2021.

Με την Ισπανία αγωνίστηκε στο Ευρωμπάσκετ 2022, όπου η ομάδα κατέκτησε το χρυσό μετάλλιο, κερδίζοντας στον τελικό τη Γαλλία με 88-76.

Προσωπική ζωή
-------------

Οι γονείς του Γκαρούμπα είναι από το Μπενίν της Νιγηρίας, αλλά έφυγαν για να γλιτώσουν από τις συγκρούσεις στη γενέτειρά τους. Αφού μετακόμισαν αρχικά στις Βρυξέλλες, εγκαταστάθηκαν στη Μαδρίτη τη δεκαετία του 1990 χωρίς άδειες εργασίας. Ο πατέρας του, Μουσταφά, εργάζεται για την κατασκευαστική εταιρεία Bimbo στην Αθουκέκα ντε Ενάρες και η μητέρα του, Μπέτι, εργάζεται για το πρόγραμμα απασχόλησης Azuqueca. Ο Γκαρούμπα έχει έναν μικρότερο αδερφό, τον Σέντικ (γ. 2004) και μια μικρότερη αδερφή, την Ούκι (γεν. 2010).

Μεγάλωσε παίζοντας ποδόσφαιρο, το αρχικό του πάθος, αλλά μεταπήδησε στην καλαθοσφαίριση, επειδή το εξαιρετικό του ύψος περιόρισε τις δυνατότητες του στο άθλημα. Ο Γκαρούμπα είχει ως είδωλο τον πρώην παίκτη του NBA, Καρίμ Αμπντούλ Τζαμπάρ.

Παραπομπές
----------

1. ↑  www.acb.com/jugador/temporada-a-temporada/id/20212174.
2. ↑  *RealGM*. 108741. Ανακτήθηκε στις 4  Απριλίου 2022.
3. ↑  «Real Madrid II Statistics - Spanish League». Eurobasket.com. Ανακτήθηκε στις 13 Οκτωβρίου 2019.
4. ↑  «Real Madrid II Statistics - Spanish League». Eurobasket.com. Ανακτήθηκε στις 13 Οκτωβρίου 2019.
5. ↑  «La semana mágica del MVP Usman Garuba» (στα Ισπανικά). Ισπανική Ομοσπονδία Καλαθοσφαίρισης. 4 Φεβρουαρίου 2019. Ανακτήθηκε στις 13 Οκτωβρίου 2019.
6. ↑  «Usman Garuba, el pívot más joven en debutar en la Liga Endesa» (στα Ισπανικά). Πρωτάθλημα Ισπανίας. 28 Οκτωβρίου 2018. Ανακτήθηκε στις 13 Οκτωβρίου 2019.
7. ↑  «Garuba becomes Real Madrid's youngest-ever starter». Ρεάλ Μαδρίτης. 28 Σεπτεμβρίου 2019. Ανακτήθηκε στις 13 Οκτωβρίου 2019.
8. ↑  «Liga Endesa ¡Histórico Garuba! Supera los récords de precocidad de Doncic y Ricky Rubio». *Marca* (στα Ισπανικά). 29 Σεπτεμβρίου 2019. Ανακτήθηκε στις 13 Οκτωβρίου 2019.
9. ↑  Zachari, Antigoni (31 Οκτωβρίου 2019). «17-year-old Usman Garuba made his EuroLeague debut count». EuroHoops. Ανακτήθηκε στις 2 Νοεμβρίου 2019.
10. ↑  «Mejor Quinteto Joven El Corte Inglés de la Liga Endesa 2019-20» (στα Ισπανικά). Πρωτάθλημα Ισπανίας. 25 Ιουνίου 2020. Ανακτήθηκε στις 27 Ιουνίου 2020.
11. ↑  «Usman Garuba Player Profile». RealGM. Ανακτήθηκε στις 27 Ιουνίου 2020.
12. ↑  «El Real Madrid gana con el mejor partido Euroliga de Garuba y otro recital de Tavares». *Gigantes del Basket* (στα Ισπανικά). 22 Δεκεμβρίου 2020. Ανακτήθηκε στις 26 Απριλίου 2021.
13. ↑  «El coloso Usman Garuba se asoma al top 15 del draft con su mejor partido en la ACB». *Marca* (στα Ισπανικά). 19 Απριλίου 2021. Ανακτήθηκε στις 26 Απριλίου 2021.
14. ↑  «Usman Garuba, elegido Mejor Joven de la Liga Endesa 20-21». *Mundo Deportivo* (στα Ισπανικά). 26 Απριλίου 2021. Ανακτήθηκε στις 26 Απριλίου 2021.
15. ↑  «Real's déjà vu rally evens series with Efes!». Ευρωλίγκα. 29 Απριλίου 2021. Ανακτήθηκε στις 29 Απριλίου 2021.
16. ↑  «Rising Star Trophy winner: Usman Garuba, Real Madrid». Ευρωλίγκα. 14 Μαΐου 2021. Ανακτήθηκε στις 14 Μαΐου 2021.
17. ↑  «Houston vs. Toronto - Box Score - August 12, 2021 - ESPN». *ESPN.com* (στα Αγγλικά). Ανακτήθηκε στις 16 Αυγούστου 2021.
18. ↑  «Rockets Sign Usman Garuba». *Χιούστον Ρόκετς* (στα Αγγλικά). Ανακτήθηκε στις 16 Αυγούστου 2021.
19. ↑  «Wizards vs. Rockets - Box Score - Οκτωβρίου 5, 2021 - ESPN». *ESPN.com* (στα Αγγλικά). Ανακτήθηκε στις 8 Οκτωβρίου 2021.
20. ↑  «Rockets Medical Update - Usman Garuba». *NBA.com*. 26 Ιανουαρίου 2022. Ανακτήθηκε στις 26 Ιανουαρίου 2022.
21. ↑  «Usman Garuba claims MVP award to lead All-Star Five». FIBA. 21 Αυγούστου 2016. Ανακτήθηκε στις 12 Οκτωβρίου 2019.
22. 1 2 3  Hein, David (29 Απριλίου 2018). «Garuba finally shines for Madrid at ANGT». Euroleague Basketball Next Generation Tournament. Ανακτήθηκε στις 12 Οκτωβρίου 2019.
23. ↑  Schmitz, Mike (22 Αυγούστου 2016). «FIBA U16 European Championship Scouting Reports». DraftExpress. Ανακτήθηκε στις 13 Οκτωβρίου 2019.
24. ↑  «Garuba happy to finally be back with his 2002 generation». FIBA. 16 Αυγούστου 2018. Ανακτήθηκε στις 12 Οκτωβρίου 2019.
25. ↑  «"I told the coach to draw the last play up for me," says MVP Prkacin». FIBA. 19 Αυγούστου 2018. Ανακτήθηκε στις 12 Οκτωβρίου 2019.
26. ↑  «Unstoppable Aldama headlines the All-Star Five of the FIBA U18 European Championship». FIBA. 4 Αυγούστου 2019. Ανακτήθηκε στις 13 Οκτωβρίου 2019.
27. ↑  «GARUBA Usman - Tokyo 2020 Olympics». *Olympics.com* (στα Αγγλικά). Αρχειοθετήθηκε από το πρωτότυπο στις 6 Αυγούστου 2021. Ανακτήθηκε στις 6 Αυγούστου 2021.
28. ↑  Herbert, James (29 Ιουλίου 2021). «2021 NBA Draft: Spain's Usman Garuba, the best defender in the class, realizes two dreams at Tokyo Olympics». *www.msn.com*. Ανακτήθηκε στις 6 Αυγούστου 2021.
29. ↑  DuBose, Ben (3 Αυγούστου 2021). «Usman Garuba, Rockets to work on contract buyout with Real Madrid». *USAToday.com* (στα Αγγλικά). Αρχειοθετήθηκε από το πρωτότυπο στις 3 Αυγούστου 2021. Ανακτήθηκε στις 6 Αυγούστου 2021.
30. ↑  «Ισπανία – Γαλλία: (Cojo) να' τοι, να' τοι οι Πρωταθλητές! (videos)». *Eurohoops*. 18 Σεπτεμβρίου 2022. Ανακτήθηκε στις 18 Σεπτεμβρίου 2022.
31. ↑  Sáez, Faustino (30 Σεπτεμβρίου 2019). «Garuba, tras la estela de Doncic y Ricky Rubio». *El País* (στα Ισπανικά). Ανακτήθηκε στις 10 Οκτωβρίου 2019.
32. ↑  Mucha, Martín (8 Δεκεμβρίου 2016). «Los nuevos hermanos Gasol». *El Mundo* (στα Ισπανικά). Ανακτήθηκε στις 10 Οκτωβρίου 2019.
33. ↑  del Río, César (4 Νοεμβρίου 2017). «Usman Garuba, la perla del Real Madrid de baloncesto que salió de la cantera del Azuqueca». *encastillalamancha.es* (στα Ισπανικά). Ανακτήθηκε στις 10 Οκτωβρίου 2019.
34. 1 2  Gonzalez, Raquel (27 Ιουλίου 2019). «¿Quién es Usman Garuba? El madridista que manda en Europa». *Diario AS* (στα Ισπανικά). Ανακτήθηκε στις 10 Οκτωβρίου 2019.

Εξωτερικοί σύνδεσμοι
--------------------

* Ούσμαν Γκαρούμπα στο eurobasket.com
* Ούσμαν Γκαρούμπα στο euroleague.net
* Ούσμαν Γκαρούμπα στο Instagram
* Προφίλ στο fiba.basketball

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ισπανίας - Ευρωπαϊκό Πρωτάθλημα Ανδρών FIBA 2022 -  1η θέση |
| --- |
|  |
| 000 | 
* 2 Μπράουν
* 4 Πραντίγια
* 5 Φερνάντεθ Ρ. (αρχ.)
* 6 Λόπεθ-Αροστέγκι
* 7 Φερνάντεθ Χ.
* 8 Μπριθουέλα
* 9 Ντίαθ
* 11 Σάιθ
* 14 Ερνανγκόμεθ Γ.
* 16 Γκαρούμπα
* 41 Ερνανγκόμεθ Χ.
* 44 Πάρα
* Προπ: Σκαριόλο
 |  |

 |